Aalloille -tietopelit

Aalloille Muistipeli ja 1234 -tietopelit (Aalloille Memoryspel och 1234 -kunskapsspel) ovat vähintään kaksikielisiä (suomi/ruotsi), turvallista vesillä liikkumista ja merimerkkejä, hyviä merimiestapoja ja vesillä liikkumisen välineistöä opettavia korttipelejä. Pelejä pelatessa osaava veneilijä voi kertoa omista kokemuksistaan ja jakaa tietojaan vähemmän osaaville. 

Tiedollisesti toisiaan täydentäviä perhepeleiksi soveltuvia Aalloille-opetuspelejä on julkaistu 5:

Aalloille Muistipeli - Memoryspel (2021)

Aalloille Sanavisa – Ordfrågesport – Word quiz – Wortquiz 1 (2021)

Aalloille Tietovisa – Frågesport 2 (2021)

Aalloille Navigointipeli – Navigationsspel 3 (2022) 

Aalloille Sääpeli – Väderspel 4 (2022)

Tekijät 

Pelien kehittäjä on tietokirjailija, toimitusjohtaja Lissu Suursalmi. Aalloille -muistipelin kuvituksesta ja kaikkien Aalloille -tietopelien graafisesta ilmeestä vastaa graafikko, kuvittaja Pekka Rahkonen . Julkaisija ja Aalloille -tuotemerkin (EU-tavaramerkki) omistaja on Aalloille Finland Oy (perustettu 2019). Pelit on painettu Suomessa (Tikkurilan Paino Oy).

Pelit 

Aalloille Muistipeli – Memoryspel (3-100 v.) perustuu Vilskettä vesillä -kirjasarjan alle kouluikäisille suunnattuun Vesiloruja - Vattenramsor -opetuskirjan kuvitukseen. Pelin 36 kuvapareista toisessa kortissa on teksti suomeksi ja toisessa ruotsiksi. Peli opettaa yleisimmät merimerkit (kardinaalimerkit, lateraalimerkit, kummeli, verkkomerkki, sukeltajalippu, linjamerkki, majakka) ja värit. Pelin erikoisuus on se, että pakkauksessa on kaksi peliä: sen mukana on 24 tyhjää korttia, joihin voi tehdä oman muistipelin. Pelejä voi pelata erikseen 36 ja 12 parin peleinä tai isona 48 parin muistipelinä. Peli on liitetty kansallisen Vilskettä vesillä -luokkalukukirjahankkeen alakoulujen 1. opetusmateriaaleihin. Peli julkaistiin 2021 (Aalloille Finland Oy)

Aalloille Sanavisa – Ordfrågesport – Word quiz – Wortquiz 1 (5-100 v.) on vesillä liikkumiseen liittyvien esineiden kuvista koottu neljäkielinen (suomi/ruotsi/englanti/saksa) perhepeli. Pelin tarkoitus on tutustuttaa ja opettaa viihdyttävällä ja viisastuttavalla tavalla veteen ja vesillä liikkumiseen liittyvien esineiden / tavaroiden nimet eri kielillä. Peli julkaistiin 2021 (Aalloille Finland Oy). Peli on lisätty kansallisen Vilskettä vesillä -luokkalukukirjahankkeen alakoulujen 1. opetusmateriaaleihin Iloa aalloille -opetuspelireppuun. Peli liitettiin Aalloille 1234 -tietopelisarjaan vuonna 2022, jolloin pelin toiseen painokseen lisättiin järjestysnumero 1. Pelissä on 106 neljäkielistä kuvakorttia (valokuva). Pelin voittajasta kruunataan Välkky Vaahtopää.

Aalloille Tietovisa – Frågesport 2 (5-100 v.) on hyviä merimiestapoja ja vesiturvallisuutta opettava kaksikielinen (suomi/ruotsi) perhepeli. Pelin tarkoitus on opettaa ja kerrata turvallisen ja vastuullisen vesillä liikkumisen perusteita viihdyttävällä, opettavalla ja viisastuttavalla tavalla. Peli julkaistiin 2021 (Aalloille Finland Oy). Peli on lisätty kansallisen Vilskettä vesillä -luokkalukukirjahankkeen alakoulujen 1. opetusmateriaaleihin Iloa aalloille -opetuspelireppuun. Peli liitettiin Aalloille 1234 -tietopelisarjaan vuonna 2022, jolloin pelin toiseen painokseen lisättiin järjestysnumero 2. Pelissä on 108 kaksikielistä kysymyskorttia vastauksineen. Pelissä kerätään kortteja ja lokkeja. Pelin voittaja on peliporukan Lokkien Lokki.

Aalloille Navigointipeli - Navigationsspel 3 (5-100 v) opettaa ja kertaa merimerkit ja muistuttaa kuinka vesillä liikutaan turvallisesti. Hyödyllinen peli saaristonavigoinnin itsenäiseen ja yhdessä harjoitteluun sekä veneily- ja navigointikursseille. Peliä voi pelata kahtena eri korttipelinä 54 kuvakortilla tai 54 kysymyskortilla. Pelin tuotantoyhteistyökumppani on Suomen Navigaatioliitto – Finlands Navigationsförbund rf. Peli liitettiin Aalloille 1234 -tietopelisarjaan vuonna 2022, jolloin pelin toiseen painokseen lisättiin järjestysnumero 3. Pelissä on 54 kaksikielistä kysymyskorttia vastauksineen ja 54 kaksikielistä kuvakorttia, joilla voi pelata yhdessä ja erikseen. Pelin voittaja saa arvonimen Vesien Vellamo.

Aalloille Sääpeli – Väderspel 4 (5-100 v) opettaa ja täydentää pelaajien tietämystä turvallisen vesillä liikkumisen säähän/veneilykeliin liittyvistä asioista. Pelissä on sään mittausvälineitä ja pilvimuodostelmia sekä kuvia vedestä eri kelillä. Peli opettaa sääopin perusteita vesillä liikkujille. Peli havahduttaa huomaamaan ja sen myötä ennakoimaan sään muuttumisen merkkejä. Pelin tuotantokumppaneita ovat päämeteorologi, sääkouluttaja, purjelautailija Petri Takala (Sääneuvos Oy, OmaKeli) ja Suomen purjehdusmaajoukkueen (SPV) meteorologi, purjehtija Martin Gahmberg. Peli liitettiin Aalloille 1234 -tietopelisarjaan vuonna 2022, jolloin pelin toiseen painokseen lisättiin järjestysnumero 4. Pelissä on 54 kaksikielistä kysymyskorttia vastauksineen ja 54 kaksikielistä kuvakorttia, joilla voi pelata yhdessä ja erikseen. Pelin voittaja saa kunnianimen Aaltojen Ahti.

Aiheesta muualla 

 Venelehti.fi Vilskettä vesillä -hanke: Veneily tuli kouluihin 11.5.2021
 Suomiveneilee.fi Iloa aalloille uusilla korttipeleillä 9.6.2021
 Vapaa-ajankalastajalehti.fi AALLOILLE-korttipelit viihdyttävät ja opettavat veneilytaitoja 19.8.2021  
 Suomiveneilee.fi Kattava tietopelipaketti vesilläliikkujille 21.4.2022
 Venemestari.fi Veneilytiedot ja-taidot ajan tasalle ennen ensi kesää 10.10.2022
 Issuu.com/kompass-lehdet Minun Hankoni: Lissu Suursalmi
 Aalloille.fi Aalloille Tietopelit
 Navigointikauppa.fi Lahjaideat
 Lautapelit.fi Aalloille Tietovisa 

Kilpapelit